b'\n_START_ARTICLE_\nStrate\xc5\xa1ki marketing\n_START_PARAGRAPH_\nStrate\xc5\xa1ki marketing je na\xc4\x8din tr\xc5\xbeenja, preko katerega se podjetje u\xc4\x8dinkovito razlikuje od konkuren\xc4\x8dnih podjetij na ta na\xc4\x8din, da se osredoto\xc4\x8di na svoje mo\xc4\x8dne strani (tako trenutne kot tudi potencialne) z namenom, da bi proizvedlo ve\xc4\x8djo trajno konkuren\xc4\x8dno prednost svojih produktov pri potro\xc5\xa1nikih, kot konkuren\xc4\x8dna organizacija.  Predstavlja identifikacijo ene ali ve\xc4\x8d trajnih konkuren\xc4\x8dnih prednosti podjetja na trgu, ki mu podjetje slu\xc5\xbei (ali namerava slu\xc5\xbeiti) ter dodelitev sredstev za izkori\xc5\xa1\xc4\x8danje teh prednosti.\n_START_SECTION_\nTr\xc5\xbena strategija\n_START_PARAGRAPH_\nNa \xc5\xa1ir\xc5\xa1em nivoju lahko tr\xc5\xbeno strategijo opredelimo kot integrirani vzorec odlo\xc4\x8ditev organizacije oziroma kot organizacijski strate\xc5\xa1ki konstrukt. Ta usmerja klju\xc4\x8dne odlo\xc4\x8ditve podjetja glede izdelkov, trga, tr\xc5\xbenih dejavnostih in sredstev za tr\xc5\xbeenje tako pri ustvarjanju, kot tudi pri komunikaciji ali dostavi proizvodov, ki strankam v izmenjavi z organizacijo ponujajo dolo\xc4\x8deno vrednost, kar organizaciji omogo\xc4\x8da doseganje zastavljenih ciljev. </nowiki>\n_START_SECTION_\nTr\xc5\xbena strategija organizacije\n_START_PARAGRAPH_\nStrategija organizacije je na\xc4\x8drt, ki kombinira oziroma zdru\xc5\xbeuje vse tr\xc5\xbene cilje organizacije v celovit na\xc4\x8drt. Ta na\xc4\x8drt predvideva, kako bo organizacija organizirala tr\xc5\xbeenje svojega izdelka. Dobra marketin\xc5\xa1ka strategija je izpeljana iz tr\xc5\xbenih raziskav in osredoto\xc4\x8danja na pravo kombinacijo izdelkov, z namenom doseganja maksimalnega profitnega potenciala in vzdr\xc5\xbeevanja posla. Marketin\xc5\xa1ka strategija je temelj marketin\xc5\xa1kega na\xc4\x8drta organizacije.  Z dobro tr\xc5\xbeno strategijo si organizacija ustvari trajno konkuren\xc4\x8dno prednost pred ostalimi podjetji, kar ji zagotavlja uspe\xc5\xa1nost pri prodaji in promoviranju izdelkov/storitev.'